บาทเปิด31.37/39 อ่อนค่า
เงินบาทเปิดตลาด 31.37/39 บาทต่อดอลล่าร์  อ่อนค่า จับตาสถานการณ์การเมืองในประเทศ มองกรอบวันนี้ 31.31-31.45บาทต่อดอลล่าร์
27 ก.พ. 2562

เงินบาทเปิดตลาด 31.37/39 บาทต่อดอลล่าร์  อ่อนค่า จับตาสถานการณ์การเมืองในประเทศ มองกรอบวันนี้ 31.31-31.45บาทต่อดอลล่าร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.37/39 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.30 บาท/ดอลลาร์
วันนี้เงินบาทปรับตัวอ่อนค่า โดยต้องจับตาสถานการณ์ทางการเมืองภายในประเทศในช่วง 1-2 วันนี้ที่ยังอาจจะมีความไม่แน่นอนเกิดขึ้น ขณะที่เมื่อวานนี้ประธานธนาคารกลางสหรัฐ (เฟด) ได้แถลงต่อสภาคองเกรสว่า เศรษฐกิจสหรัฐยังมีความแข็งแกร่ง ประกอบกับตัวเลขความเชื่อมั่นผู้บริโภคของสหรัฐในเดือน ก.พ.ปรับตัวเพิ่มขึ้น
"เช้านี้บาทอ่อนค่าลงไป อาจจะต้องรอดูปัจจัยการเมืองในประเทศที่ยังมีความไม่แน่นอนในช่วง 1-2 วันนี้ด้วย" นักบริหารเงินระบุ